section_heading: Život i djela
paragraph_text: Rođen u New Yorku, djetinjstvo je uglavnom proveo u inozemstvu gdje su ga školovali kućni učitelji i odgojiteljice. Boraveći kao dječaci i mladići u Ženevi, Parizu i Londonu, Henry i stariji brat William su upoznali Europu kao malo koji Amerikanci toga vremena. U devetnaestoj godini upisuje studij prava na Harvardu, no vrijeme uglavnom posvećuje čitanju Charlesa-Augustina Sainte-Beuvea, Honorea de Balzaca i Nathaniela Hawthornea.